Millores de tràfic en l’eixida de la rotonda del Parc Ademús
2025-07-24

L’Ajuntament de Burjassot, des de la Regidoria de Policia i Tràfic que dirigeix Manuel Pérez Menero, ha activat aquest cap de setmana una mesura amb l’objectiu de regular i optimitzar el tràfic rodat en l’eixida de la rotonda del Parc comercial Ademús.

Després de l’estudi realitzat per la Policia Local per a aplicar solucions a aquesta zona, finalment s’ha optat per realitzar un tall del carril dret, a l’altura del STOP d’eixida, per a així evitar que els vehicles passen just per davant de l’eixida del túnel.

Amb aquesta acció, es pretén evitar possibles accidents i facilitar la visibilitat als vehicles que ixen del túnel en direcció a València o al Parc Comercial Ademús.